Document ID: /roh_data/filtered/fineweb-2-filterrobots_roh.jsonl.gz/27545

En il final da quest turnier europeic che vegn giugà la sonda ils 8 da zercladur, pli probabel ad Innsbruck, fruntan ils Broncos sin ils Swarco Raiders dal Tirol, il campiun austriac. Sin via en quest final han ils Calanda Broncos er battì ils Wroclaw Panthers da la Pologna ed il campiun da la Tirchia, ils Istanbul Koç Rams.
Il numer 1 en Svizra
En il campiunadi svizzer han ils Broncos gudagnà fin oz tschintg da sis gieus. Sulet ordaifer cunter ils Genevra Seahawks ha l’equipa grischuna stuì magunar la fin mars ina stretga terrada. La proxima fin d’emna fruntan ils Calanda Broncos ordaifer sin ils Lucerna Lions. La gronda finamira dals Broncos è da defender il titel da campiun svizzer. Ils davos diesch onns han ils Grischuns gudagnà otg giadas quest titel.
RR Sportissimo 12:00